Federació Interpenyes celebra el seu primer concurs de cartells per als actes de foc de les Festes Majors de Paterna
16/05/2016

# Federació Interpenyes celebra el seu primer concurs de cartells per als actes de foc de les Festes Majors de Paterna

[![Imagen de la Cordà](/images/noticias/recurso/corda-paterna.jpg)](/images/noticias/recurso/corda-paterna.jpg)

16.05.2016

Fins al proper 4 de juny, els participants poden presentar els seus treballs en el Gran Teatre de dilluns a divendres i optar a un premi de 100 euros per al guanyador

La Federació Interpenyes, amb la col•laboració de l’Ajuntament de Paterna, presenta la primera edició del concurs de cartells per a les pròximes Festes Majors de Paterna, amb un premi de 100 euros per al guanyador. Les obres hauran de ser originals i inèdites i reflectir la cultura del foc destacant elements relacionats amb els coets, Paterna i el Crist de la Fe.

Quant a la presentació, els cartells hauran d'anar sobre un suport de cartolina blanca de 47 cm x 31 cm enganxats només per la part superior dins d'un sobre firmat. A més també s'haurà d'incloure en l'interior un altre sobre amb el nom, direcció. DNI i telèfon dels participants.

Els participants tindran fins al pròxim 4 de juny per a presentar els seus treballs en el Gran Teatre de dilluns a divendres. Les obres seleccionades formaran part d'una exposició que s'exhibirà en el Gran Teatre Antonio Ferrandis a partir del 8 de juny.